עבדוליי סק

עבדולאיי סק (בצרפתית: Abdoulaye Seck; נולד ב-4 ביוני 1992) הוא כדורגלן סנגלי, המשחק בעמדת הבלם במכבי חיפה מליגת העל ובנבחרת סנגל. סק נולד במבור שבסנגל. התחיל את קריירת הכדורגל שלו במועדון סטאד דה מבור הסנגלי ממנו עבר לטורה קונדה. לאחר שנתיים בטורה קונדה המשיך לשני מועדונים נוספים במדינה - קאסה ספורטס ודיאמברס. ביולי 2014 עבר בהשאלה מדיאמברס להופנוס מהליגה הנורווגית השנייה, אליה עבר באופן סופי בינואר 2015 תמורת 200 אלף יורו. במדיה כבש שישה שערים ובישל שניים ב־38 הופעות, אך בסיום העונה נשר המועדון לליגה השלישית בנורווגיה. בתחילת עונת 2016 עבר לסנדפיורד מהליגה הנורווגית השנייה, עמה הצליח לעלות לליגת העל הנורווגית. במדיה רשם ארבעה שערים ושלושה בישולים ב־61 הופעות. סה"כ הסנגלי הרשים בשלוש עונותיו בנורווגיה, עם עשרה שערים ושבעה בישולים ב־99 הופעות. באוגוסט 2018 נרכש על ידי רויאל אנטוורפן מליגת העל הבלגית תמורת 25 אלף דולר וחתם על חוזה לחמש שנים במועדון. בתקופתו בקבוצה זכה בגביע הבלגי והעפיל עם הקבוצה לליגה האירופית. הסנגלי לקח חלק משלב בתים מוצלח שכלל ניצחון 0–1 על טוטנהאם האנגלית, והעפלה לשלבי הנוקאאוט, שם הודחו על ידי ריינג'רס הסקוטית. במהלך שנותיו בבלגיה שיתף פעולה עם ליאור רפאלוב ודילן בטובינסיקה ורשם במדיה שישה שערים ושלושה בישולים ב־99 הופעות. ב־1 בספטמבר 2022 חתם במכבי חיפה מליגת העל הישראלית לשנתיים עם אופציה לעונה נוספת. ב־6 בספטמבר ערך הופעת בכורה בקבוצה בהפסד החוץ 0–2 לבנפיקה ליסבון בליגת האלופות. ב־25 באוקטובר כבש צמד בהפסד החוץ 2–7 לפריז סן-ז'רמן בליגת האלופות. באותה עונה זכה עם מכבי חיפה באליפות, כאשר סק שימש כעוגן בהגנה ולעיתים שיחק כמגן ימני. הוא כבש 4 שערי ליגה ונבחר לכדורגלן הזר המצטיין של העונה. מחזיק בחמש הופעות בנבחרת סנגל הבוגרת, כשאת הופעת הבכורה ערך בגיל 21, ב-2013. במדי הנבחרת שיתף פעולה עם אידריסה גייה וקאלידו קוליבאלי. ב-17 ביוני 2023 כבש שער בכורה בנבחרת, בתיקו 1–1 נגד בנין במסגרת מוקדמות גביע אפריקה לאומות 2023. נכלל בסגל נבחרת סנגל לטורניר גביע אפריקה לאומות 2023. רויאל אנטוורפן הגביע הבלגי: 2019/2020 מכבי חיפה אליפות: 2022/2023 אלוף האלופים: 2023 נבחרת סנגל גביע אפריקה לאומות: 2021 תארים אישיים שחקן ההגנה של העונה בליגת העל מטעם אתר ONE וארגון שחקני ושחקניות הכדורגל: 2022/2023 השחקן הזר של העונה בליגת העל מטעם אתר ONE וארגון שחקני ושחקניות הכדורגל: 2022/2023 מדיה וקבצים בנושא עבדוליי סק בוויקישיתוף עבדוליי סק, ברשת החברתית אינסטגרם עבדוליי סק, באתר ההתאחדות לכדורגל בישראל עבדוליי סק, באתר Transfermarkt עבדוליי סק, באתר Soccerway עבדוליי סק, באתר WorldFootball.net עבדוליי סק, באתר National Football Teams עבדוליי סק, באתר FootballDatabase.eu פרופיל, באתר מכבי חיפה רועי ויינברג, ‏בר כוח: הכירו את בלמה המיועד של מכבי חיפה, באתר ערוץ הספורט, 1 בספטמבר 2022 מסנגל באהבה: עבדולאי סק - תחנה אחרונה, סרטון בערוץ "IPFL - מנהלת הליגות לכדורגל", באתר יוטיוב (אורך: 01:39) Abdoulaye Seck - Player profile 22/23, www.transfermarkt.com (באנגלית) Abdoulaye Seck - Stats by club, www.transfermarkt.com (באנגלית) אחרי בטובינסיקה: גם עבדולאי סק חתם בחיפה, באתר www.one.co.il Abdoulaye Seck - Teammates, www.transfermarkt.com (באנגלית) La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית) אצילי וזהבי בפנים: ה-11 של העונה בליגת העל, באתר ONE‏, 18 במאי 2023 השלים דאבל: עבדולאי סק השחקן הזר של העונה, באתר ONE‏, 18 במאי 2023